CELEX: 62016TN0085
Language: sk
Date: 2016-02-17 00:00:00
Title: Vec T-85/16: Žaloba podaná 17. februára 2016 – Shoe Branding Europe/EUIPO – adidas (Umiestnenie dvoch súbežných prúžkov na obuvi)

18.4.2016   
            
            
               SK
            
            
               Úradný vestník Európskej únie
            
            
               C 136/39
            
         Žaloba podaná 17. februára 2016 – Shoe Branding Europe/EUIPO – adidas (Umiestnenie dvoch súbežných prúžkov na obuvi)
   (Vec T-85/16)
   (2016/C 136/54)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Shoe Branding Europe BVBA (Oudenaarde, Belgicko) (v zastúpení: J. Løje, právnik)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: adidas AG (Herzogenaurach, Nemecko)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: žalobkyňa.
   
      Dotknutá sporná ochranná známka: pozičná ochranná známka EÚ tvorená dvoma paralelnými pruhmi umiestnenými na vonkajšku vrchnej časti obuvi – Prihláška č. 10 477 701.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie druhého odvolacieho senátu EUIPO z 26. novembra 2015 vo veci R 3106/2014-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie;
            
         
               —
            
            
               uložil EUIPO povinnosť nahradiť trovy konania;
            
         subsidiárne:
   
               —
            
            
               vrátil vec späť žalovanému na nové rozhodnutie nezávisle od rozsudku Všeobecného súdu vo vec T-145/14;
            
         subsidiárnejšie:
   
               —
            
            
               vrátil vec späť žalovanému s tým, že konanie sa prerušuje do doby, než Súdny dvor Európskej únie rozhodne vo veci C-396/15 P o odvolaní žalobkyne proti rozhodnutiu Všeobecného súdu vo veci T-145/14, a s tým, aby po vydaní rozsudku Súdneho dvora Európskej únie v uvedenej veci sám posúdil podobnosti a rozdiely porovnávaných ochranných známok.
            
         
      Uvádzané žalobné dôvody
   
   
               —
            
            
               žalovaný sa dopustil chyby, keď sám neposúdil podobnosti a rozdiely medzi ochrannou známkou napadnutou žalobkyňou a skoršou ochrannou známkou ďalšieho účastníka konania zapísanou ako ochranná známka EÚ č. 3 517 646;
            
         
               —
            
            
               žalovaný sa dopustil chyby, keď konštatoval, že boli splnené podmienky stanovené v článku 8 ods. 5 nariadenia č. 207/2009.